Tocopilla
<s>Tocopilla je lučki grad od 24,631 i općina od 26,886 stanovnika na sjeveru Čilea u Regiji Antofagasta.</s>

<s>Ona je i administrativni centar Provincije Tocopilla.</s>

<s>Geografske karakteristike</s>

<s>Grad se prostire duž uskog pojasa pacifičke obale, iznad kog se steru visoke planine Obalnih Kordiljera (2300 m).</s><s>Od svog regionalnog centra Antofagaste udaljena je 180 km sjeverno.</s>

<s>Historija</s>

<s>Tocopilla je nikla 1843. kao lučica sa topionicom bakra rudarske kompanije Tocopilla (Sociedad Mineralógica de Tocopilla), u koju su nagrnuli kopači guana privučeni velikim naslagama tog gnojiva.</s><s>Od 1870. se iz luke počelo izvoziti prve količine salitre, koja se iskapala kod Toca.</s>

<s>Bolivija kojoj je tad pripadala nazvala ga je 1871.</s><s>Puerto Menor.</s><s>Ona je 1877. naručila urbanistički plan koji je izradio inženjer Domingo Latrille.</s>

<s>Nakon Pacifičkog rata, - Puerto Menor su 22. marta 1879. okupirale čileanske snage i otad je u pod čileanskom vlašću.</s>

<s>Grad je doživio procvat kad je 1890. izgrađena željeznička pruga do rudnika kod Toca.</s><s>Nakon tog je 1915. proradila prva termoelektrana za potrebe rudnika bakra Chuquicamata, a 1929. njegova luka izbila je na prvo mjesto po izvozu salitre, kad su otvoreni rudnici Maria Elena i nešto kasnije Pedro de Valdivia.</s>

<s>Grad je poprilično oštećen u potresu 2007. a poginule su i dvije žene.</s>

<s>Privreda  i transport
Tocopilla je danas luka za eksport salitre i bakra koji se iskapaju u unutrašnjosti ali i matična luka snažne ribarske flote koja ribari u dubokim vodama Pacifika.</s><s>Tocopilla je i industrijski grad sa velikim pogonom za ekstrakciju bakra i dvije termoelektrane.</s>

<s>Pored aerodroma, grad je odlično povezan obalnom magistralom sa Panameričkom magistralom i magistralnom željezničkom prugom sjever-jug.</s>

<s>Izvori</s>

<s>Vanjske veze</s>

<s>Ilustre Municipalidad de Tocopilla (službene stranice)</s>

<s>Gradovi u Čileu</s>

